CELEX: 32010R0724
Language: sl
Date: 2010-08-12 00:00:00
Title: Uredba Komisije (EU) št. 724/2010 z dne 12. avgusta 2010 o podrobnih pravilih za izvajanje zaprtij v realnem času za nekatere vrste ribolova v Severnem morju in Skagerraku

13.8.2010   
            
            
               SL
            
            
               Uradni list Evropske unije
            
            
               L 213/1
            
         UREDBA KOMISIJE (EU) št. 724/2010
   z dne 12. avgusta 2010
   o podrobnih pravilih za izvajanje zaprtij v realnem času za nekatere vrste ribolova v Severnem morju in Skagerraku
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 51(3) Uredbe,
   ob upoštevanju naslednjega:
   
               (1)
            
            
               V členih 51, 52 in 53 Uredbe (ES) št. 1224/2009 so določeni pravila in postopki glede sprejetja zaprtij v realnem času s strani držav članic. V skladu z navedenimi določbami države članice začasno zaprejo ribolov na določenem območju, kadar je dosežena sprožitvena raven ulova določene vrste ali skupine vrst.
            
         
               (2)
            
            
               V dogovorjenem zapisniku sklepov med Evropsko unijo in Norveško z dne 3. julija 2009 so določeni postopki in metodologija vzorčenja za sprejetje zaprtij v realnem času v Severnem morju in Skagerraku. Navedene določbe so bile prenesene v pravo Unije z Uredbo Sveta (ES) št. 753/2009 (2) o spremembi Uredbe Sveta (ES) št. 43/2009 (3), ki določa ribolovne možnosti za leto 2009 in s tem povezane pogoje za nekatere staleže rib.
            
         
               (3)
            
            
               Navedene določbe iz Uredbe (ES) št. 43/2009 so veljale za trsko, vahnjo, saja in mola, ki se lovijo s katerim koli ribolovnim orodjem, razen s pelagičnimi vlečnimi mrežami, zapornimi plavaricami, visečimi mrežami, vrvicami s svetlečimi vabami za ribolov sleda, skuše in šura ter z vršami in strgačami za pokrovače in zabodnimi mrežami. Poleg tega so med drugim opredelile tudi obveznosti obalnih držav članic glede odločitev o zaprtjih v realnem času in informacij, ki jih je treba sporočiti drugim zadevnim državam članicam in/ali tretjim državam ter Komisiji.
            
         
               (4)
            
            
               Ker so se zadevne določbe s 1. januarjem 2010 prenehale uporabljati, je treba določiti prenos dogovorjenega zapisnika v obliki podrobnih pravil za izvajanje členov 51, 52 in 53 Uredbe (ES) št. 1224/2009 v Severnem morju in Skagerraku.
            
         
               (5)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Vsebina
   V tej uredbi so določena podrobna pravila za izvajanje zaprtij nekaterih vrst ribolova v Severnem morju in Skagerraku v realnem času v skladu s členi 51, 52 in 53 Uredbe (ES) št. 1224/2009.
   Člen 2
   Področje uporabe
   Ta uredba se uporablja za trsko, vahnjo, saja in mola, ki se lovijo v Severnem morju in Skagerraku s katerim koli ribolovnim orodjem, razen:
   
               (a)
            
            
               s pelagičnimi vlečnimi mrežami, zapornimi plavaricami, visečimi mrežami, vrvicami s svetlečimi vabami za ribolov sleda, skuše in šura;
            
         
               (b)
            
            
               z vršami;
            
         
               (c)
            
            
               s strgačami za pokrovače;
            
         
               (d)
            
            
               z zabodnimi mrežami.
            
         Člen 3
   Opredelitev pojmov
   V tej uredbi se uporabljajo naslednje opredelitve:
   
               (a)
            
            
               cone ICES (Mednarodnega sveta za raziskovanje morja) pomeni cone, kakor so opredeljene v Uredbi Sveta (EGS) št. 3880/91 (4);
            
         
               (b)
            
            
               „Skagerrak“ pomeni območje, ki je na zahodu omejeno s črto od svetilnika Hanstholm do svetilnika Lindesnes in na jugu s črto od svetilnika Skagen do svetilnika Tistlarna in od te točke do najbližje točke na švedski obali;
            
         
               (c)
            
            
               „Severno morje“ pomeni cono ICES IV;
            
         
               (d)
            
            
               „izvlek“ pomeni dejanje med polaganjem mreže in njenim dvigom na krov.
            
         Člen 4
   Sprožitvena raven ulova
   1.   Raven ulova, ki sproži zaprtja ribolova v realnem času, iz člena 51 Uredbe (ES) št. 1224/2009 je 15 % teže nedoraslih organizmov glede na skupno količino vseh štirih vrst iz člena 2 v izvleku.
   2.   Če pa količina trske v vzorcu preseže 75 % skupne količine vseh štirih vrst v izvleku, je sprožitvena raven ulova 10 % teže nedoraslih organizmov glede na skupno količino vseh štirih vrst v izvleku.
   Člen 5
   Opredelitev nedoraslih organizmov
   V tej uredbi „nedorasli organizmi“ pomeni:
   
               —
            
            
               vrste trske, manjše od 35 cm,
            
         
               —
            
            
               vrste vahnje, manjše od 30 cm,
            
         
               —
            
            
               vrste saja, manjše od 35 cm,
            
         
               —
            
            
               vrste mola, manjše od 27 cm.
            
         Člen 6
   Izračun ravni ulova nedoraslih organizmov
   1.   Za izračun ravni ulova nedoraslih organizmov v skladu s členom 51(2) Uredbe (ES) št. 1224/2009 obalna država članica in/ali država članica, ki sodeluje v skupni operaciji na podlagi načrta skupne uporabe, opredeli območja, na katerih obstaja tveganje, da se doseže sprožitvena raven.
   2.   Obalna država članica in/ali država članica, ki sodeluje v skupni operaciji na podlagi načrta skupne uporabe, izvaja na območjih, opredeljenih v skladu z odstavkom 1, inšpekcijske preglede, da bi ocenila, ali odstotek nedoraslih organizmov dosega sprožitveno raven, med drugim tudi z načrti skupne uporabe.
   3.   Pri izvajanju inšpekcijskih pregledov iz odstavka 2 obalna država članica in/ali država članica, ki sodeluje v skupni operaciji na podlagi načrta skupne uporabe:
   
               (a)
            
            
               vzame in analizira vzorce trske, vahnje, saja in mola iz izvleka v skladu z določbami iz Priloge I;
            
         
               (b)
            
            
               vsak vzorec dokumentira, tako da pripravi poročilo o vzorčenju, kot je določeno v Prilogi II, in ga pošlje obalni državi.
            
         4.   Države članice lahko povabijo druge države, ki izvajajo inšpekcijske preglede na zadevnem območju, naj v njihovem imenu opravijo vzorčenje.
   5.   Zadevna obalna država članica na svoji spletni strani nemudoma objavi mesto, na katerem je bil vzet vzorec iz odstavka 3(a), čas odvzema vzorca in količino nedoraslih organizmov kot odstotek skupnega ulova trske, vahnje, saje ali mola (po teži). Odstotek se objavi za posamezno vrsto in za vse štiri vrste skupaj.
   Člen 7
   Zaprtje ribolova
   1.   Kadar odstotek nedoraslih organizmov v vzorcu iz člena 6(3)(a) doseže sprožitveno raven, zadevna obalna država članica prepove ribolov na zadevnem območju s katerim koli ribolovnim orodjem, razen:
   
               (a)
            
            
               s pelagičnimi vlečnimi mrežami, zapornimi plavaricami, visečimi mrežami, vrvicami s svetlečimi vabami za ribolov sleda, skuše in šura;
            
         
               (b)
            
            
               z vršami;
            
         
               (c)
            
            
               s strgačami za pokrovače ter
            
         
               (d)
            
            
               z zabodnimi mrežami,
            
         v skladu s členom 53 Uredbe (ES) št. 1224/2009.
   2.   Območje, ki se zapre v skladu z odstavkom 1, se opredeli na podlagi naslednjih meril:
   
               (a)
            
            
               območje ima 4, 5 ali 6 skupnih točk;
            
         
               (b)
            
            
               središče ribolovne ali ribolovnih dejavnosti z vzorci nad sprožitveno ravnjo je enako središču zaprtega območja;
            
         
               (c)
            
            
               če se območje zapre na podlagi enega vzorca in leži zunaj voda do 12 milj od osnovnih črt obalne države članice, meri to zaprto območje 50 kvadratnih milj.
            
         3.   Zaprtje v realnem času iz odstavka 1:
   
               (a)
            
            
               začne veljati 12 ur po odločitvi zadevne države članice in
            
         
               (b)
            
            
               se uporablja 21 dni, potem pa samodejno preneha veljati ob polnoči (UTC).
            
         4.   Če območje, ki se zapre, vključuje cone pod jurisdikcijo ali suverenostjo sosednjih tretjih držav, zadevna obalna država članica nemudoma obvesti navedene tretje države.
   Člen 8
   Informacije
   1.   Za namene člena 53(5) Uredbe (ES) št. 1224/2009 obalna država članica na svoji spletni strani nemudoma objavi podrobnosti glede zaprtja v realnem času, za katero se je odločila v skladu s členom 7, in o zaprtju v realnem času obvesti:
   
               (a)
            
            
               plovila v bližini območja, kolikor je to mogoče;
            
         
               (b)
            
            
               Komisijo;
            
         
               (c)
            
            
               centre za spremljanje ribištva (FMC) iz člena 3 Uredbe Komisije (ES) št. 2244/2003 (5) ter
            
         
               (d)
            
            
               druge države članice in tretje države, katerih ribiška plovila lahko na zadevnem območju opravljajo ribolov.
            
         2.   Države članice sprejmejo potrebne ukrepe, s katerimi zagotovijo, da njihovi centri za spremljanje ribištva obvestijo plovila, ki plujejo pod njihovo zastavo in jih zadeva zaprtje v realnem času.
   3.   Za namene člena 53(6) Uredbe (ES) št. 1224/2009 zadevna obalna država članica Komisiji na zahtevo predloži podrobna poročila o vzorčenju in utemeljitev zaprtja v realnem času, za katero se je odločila v skladu s členom 7.
   Člen 9
   Začetek veljavnosti
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. avgusta 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 1.
   
      (2)  UL L 214, 19.8.2009, str. 1.
   
      (3)  UL L 22, 26.1.2009, str. 1.
   
      (4)  UL L 365, 31.12.1991, str. 1.
   
      (5)  UL L 333, 20.12.2003, str. 17.
   
      PRILOGA I
      
         Metodologija vzorčenja
      
      Vzorci se vzamejo in izmerijo v skladu z naslednjimi določbami:
      
                  1.
               
               
                  Kadar je mogoče, se vzorci vzamejo in izmerijo v tesnem sodelovanju s kapitanom ribiškega plovila in njegovo posadko. Kapitan ribiškega plovila in njegova posadka se spodbujata k sodelovanju v postopku. Poleg tega se tudi spodbujata, da sporočita vse informacije, ki bi lahko bile pomembne za omejitev zaprtega območja.
               
            
                  2.
               
               
                  Oceni se skupni ulov v izvleku.
               
            
                  3.
               
               
                  Vzorec se vzame, če se oceni, da je v izvleku najmanj 300 kg trske, vahnje, saja in mola.
                  
                              (a)
                           
                           
                              Najmanjša velikost vzorca je 200 kg trske, vahnje, saja in mola.
                           
                        
                              (b)
                           
                           
                              Vzorec je treba vzeti tako, da odraža sestavo ulova glede na štiri vrste.
                           
                        
                              (c)
                           
                           
                              Vzorec se po potrebi glede na količino ulova vzame na začetku ulova, med njim in na koncu ulova.
                           
                        
            
                  4.
               
               
                  Količina nedoraslih organizmov se izračuna kot odstotek po vrsti in za vse štiri vrste skupaj.
               
            
                  5.
               
               
                  Poročilo o vzorčenju se natančno izpolni takoj po izmeritvi vzorca. Nato se pošlje obalni državi.
               
            
   
      PRILOGA II